ai4bharat/Pralekha huggingface dataset:
প্রধানমন্ত্রীরদপ্তর
পরিকাঠামো ক্ষেত্রের সঙ্গে যুক্ত সবকিছুতেই বিগত ৯ বছরে বিশেষ পরিবর্তন হয়েছে : প্রধানমন্ত্রী
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী ২০১৪ সালের পর জাতীয় সড়কের ৫৩,৮৬৮ কিলোমিটারের বেশি বিস্তার হওয়ার বিষয়ে কেন্দ্রীয় মন্ত্রী শ্রী নীতিন গড়করির একটি ট্যুইট সকলের সঙ্গে ভাগ করে নিয়েছেন।
এই উদ্যোগের প্রশংসা করে প্রধানমন্ত্রী তাঁর ট্যুইটে বলেন :
“পরিকাঠামো ক্ষেত্রের সঙ্গে যুক্ত সবকিছুতেই বিগত ৯ বছরে বিশেষ পরিবর্তন হয়েছে। উন্নত সড়ক যোগাযোগ ব্যবস্থা, অর্থ ব্যবস্থার উন্নতি সহ অন্যান্য গুরুত্বপূর্ণ ক্ষেত্রগুলিকে মজবুত করেছে।”
(PG/PM/DM/
প্রতিরক্ষামন্ত্রক
আকাশ এমকে-১এস ক্ষেপনাস্ত্র উৎক্ষেপন সফল হল
নয়াদিল্লি, ২৮ মে, ২০১৯
ভারতের প্রতিরক্ষা গবেষণা এবং উন্নয়ন সংস্হা বা ডিআরডিও গত রবিবার ২৫ মে এবং সোমবার ২৭ মে ওড়িশার চাঁদিপুর থেকে আকাশ এমকে-১এস ক্ষেপনাস্ত্রের পরীক্ষামূলক উৎক্ষেপন সফলভাবে চালিয়েছে। আকাশ ক্ষেপনাস্ত্রের থেকেও উন্নত প্রযুক্তিতে তৈরি, ভূমি থেকে আকাশে নির্দিষ্ট লক্ষ্যবস্তুকে আঘাত হানতে সক্ষম এই আকাশ এমকে-১এস ক্ষেপনাস্ত্রটি। একে স্বয়ংক্রিয়ভাবে এবং নির্দিষ্ট নির্দেশিকার দ্বারা পরিচালনা করা সম্ভব। দু-দিনই এই দুটি পদ্ধতিতে পরীক্ষা চালানো হয়, এতেও সফল হয়েছে এই এমকে-১এস ক্ষেপনাস্ত্র।
SSS/SS/NS
(Visitor Counter : 90
বিজ্ঞানওপ্রযুক্তিমন্ত্রক
গবেষণায় দেখা যাচ্ছে কোভিড-১৯ এর ফলে কেন্দ্রীয় স্নায়ুতন্ত্র ক্ষতিগ্রস্ত হয়ে স্বাদ ও গন্ধের অনুভূতি লোপ পেতে পারে
নতুনদিল্লি, ২৬ এপ্রিল, ২০২০
আই আই টি যোধপুরের বিজ্ঞানীরা এক গবেষণায় দেখেছেন, কোভিড-১৯ এর ভাইরাস সার্স-কোভ-২ সংক্রমিতদের কেন্দ্রীয় স্নায়বিক ব্যবস্থায় ক্ষতি করতে পারে। এর ফলে মস্তিষ্কের গঠন এমনভাবে পরিবর্তিত হয়ে যায়, তার থেকে মানুষের স্বাদ ও গন্ধের অনুভূতি লোপ পেতে পারে।
ডঃ সুরজিত ঘোষের নেতৃত্বে একদল বিজ্ঞানী এই বিষয়ে কাজ করছেন। মানুষের শরীরে থাকা অ্যাঞ্জিওটেন্সিন উৎসেচকের সংস্পর্শে সার্স-কোভ-২ আসলে তার থেকে ফুসফুসের প্যারেনকাইমা ও নাকে মুকোসায় প্রভাব পড়ে। কারণ এই উৎসেচকটি ফুসফুসে ও নাকে থাকে। আবার সার্স-কোভ-২ ভাইরাস নাক ও মুখ দিয়ে মানুষের শরীরে প্রবেশ করে।
এরপর সেটি ওই উৎসেচকের সংস্পর্শে আমাদের মস্তিষ্কের সামনের অংশে চলে আসে । মস্কিষ্কের এই অংশটিই মানুষের গন্ধ ও স্বাদের অনুভূতি নিয়ন্ত্রণ করে। কোভিডের ভাইরাসটি মস্তিষ্কের এই অংশকে এমন ভাবে ক্ষতি করে যার ফলেস্বাদ ও গন্ধের অনুভূতি হারিয়ে যাবার আশঙ্কা করা হচ্ছে।
বিজ্ঞানীরা তাঁদের গবেষণার নথি বিজ্ঞান ও প্রযুক্তি দপ্তরেরস্বয়ংশাসিত সংস্থা এ সি এস কেমিক্যাল নিউরোসায়েন্সে পাঠিয়েছেন। কোভিড সংক্রমিতদের চিকিৎসার সময় এই সংক্রান্ত থেরাপির কৌশল নিয়ে ভাবনাচিন্তার পরামর্শ দেওয়া হয়েছে।
(CG/CB
প্রতিরক্ষামন্ত্রক
কলকাতায় এনসিসি-র ৭০তম স্থাপনা দিবস উদযাপিত
কলকাতা, ২৬ নভেম্বর, ২০১৮
জাতীয় ক্যাডেট বাহিনী এনসিসি পশ্চিমবঙ্গ ও সিকিম শাখা সারা রাজ্যে তাদের ৭০তম স্থাপনা দিবস উদযাপন করেছে। এই উপলক্ষে ২৫শে নভেম্বর রবিবার ফোর্ট উইলিয়াম স্পোর্ট স্টেডিয়ামে এক অনুষ্ঠানের আয়োজন করা হয়। সারা রাজ্যের ক্যাডেটরা কুচকাওয়াজে অংশ নেন। পরিবেশ করা হয় সাংস্কৃতিক অনুষ্ঠান।
এনসিসি-র অতিরিক্ত মহানির্দেশক মেজর জেনারেল কে পি শ্রীকুমার পুরস্কার বিজয়ীদের হাতে শংসাপত্র ও সম্মান তুলে দেন।
শ্রী কুমার তাঁর ভাষণে তরুণদের প্রতিরক্ষা বাহিনীতে যোগদানের জন্য উৎসাহিত করেন। রাজ্য সরকার ও সেনাবাহিনীর পদস্থ আধিকারিকরা অনুষ্ঠানে উপস্থিত ছিলেন।
উল্লেখ্য, পশ্চিমবঙ্গ ও সিকিমের ২৫টি জেলার ৭টি বিশ্ববিদ্যালয়, ২০০-রও বেশি মহাবিদ্যালয় ও ৬০০টি বিদ্যালয়ে আনুমানিক ১ লক্ষেরও বেশি ক্যাডেট রয়েছেন।
CG/PM/SB…
(Visitor Counter : 66
স্বাস্থ্যওপরিবারকল্যাণমন্ত্রক
কেন্দ্রীয় স্বাস্হ্য ও পরিবার কল্যাণ পর্ষদ -এর ১৩তম বৈঠকের উদ্বোধন করেছেন ডঃ হর্ষ বর্ধন
নয়াদিল্লি, ১০ অক্টোবর, ২০১৯
দেশকে পোলিও মুক্ত করতে এবং স্বাস্হ্য ক্ষেত্রে অনন্য নজির সৃষ্টির করার জন্য সকলকে একযোগে এগিয়ে আসার আহ্বান জানালেন কেন্দ্রীয় স্বাস্হ্য ও পরিবার কল্যাণমন্ত্রী ডঃ হর্ষ বর্ধন। দিল্লীতে কেন্দ্রীয় স্বাস্হ্য ও পরিবার কল্যাণ পর্ষদের -এর ১৩-তম বৈঠকের উদ্বোধন করে একথা জানান তিনি। কেন্দ্রীয় মন্ত্রী বলেন, সকলের যৌথ প্রয়াস থাকলেই এই লক্ষ্যপূরণ করা সম্ভব। বিভিন্ন রাজ্য ও কেন্দ্রশাসিত অঞ্চলের স্বাস্হ্য মন্ত্রীরা এই বৈঠকে যোগ দিয়েছেন। কেন্দ্রীয় মন্ত্রী এদিন বৈঠকে স্বাস্হ্য ক্ষেত্রে উন্নয়নের জন্য প্রতিটি রাজ্য সরকারকে অন্তত তাদের বাজেটে স্বাস্হ্য খাতে ৮ শতাংশ বরাদ্দ করার জন্য আহ্বান জানান। তিনি বলেন, সকলের জন্য স্বাস্হ্য পরিষেবা সুনিশ্চিত করতে আয়ুষ্মান ভারতের মতো প্রকল্প সরকার গ্রহণ করেছে। দেশকে যক্ষ্মা রোগ মুক্ত করার ওপর সরকার বিশেষ গুরুত্ব দিচ্ছে। এরজন্য স্বাস্হ্য পরিকাঠামো ক্ষেত্রকে আরও শক্তিশালী করা হচ্ছে। এক্ষেত্রে কেন্দ্রীয় সরকারের পাশাপাশি রাজ্য সরকারগুলিও এগিয়ে আসার আহ্বান জানান। তিনি বলেন, এই প্রথম কোনও সরকার স্বাস্হ্য ক্ষেত্রে এতবেশি গুরুত্ব দিচ্ছে। সম্প্রতি নরেন্দ্র মোদী রাষ্ট্রসঙ্ঘের সাধারণ সভায় স্বাস্হ্য ক্ষেত্রে কেন্দ্রীয় সরকারের গুরুত্বপূর্ণ সিদ্ধান্তের কথা তুলে ধরেছেন বলেও জানান তিনি।
CG/SS/NS
(Visitor Counter : 59
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৫ কোটি ৪৬ লক্ষ ছাড়িয়েছে
দেশে গত ২৪ ঘণ্টায় ৭ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ৫১
দেশে সুস্পষ্টভাবে করোনায় আক্রান্তের সংখ্যা ২ লক্ষ ২ হাজার ১৩১
সাপ্তাহিক-ভিত্তিতে আক্রান্তের হার ২.১২ শতাংশ
নতুন দিল্লি, ২১ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৭ লক্ষ ৭০৬। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৫ কোটি ৪৬ লক্ষ ২৫ হাজার ৭১০।
মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০০,৬৯৩
৯৯,৫২,৯৭৩
৪০,৪৯,৫০২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৭,৯২৭
১,৭৪,১৮,২৫৯
৫৯,১১,২৫২
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৩৬,৭৭,৩৪২
২,১৭,৩০.০৬৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,০৩,৭৪,৩৯৭
৪৩,৫৯,২৭,৯০৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২০,৪৪,৩৫৫
১৭,৮৩,৭৩,৭০০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬২,১৩,৮২৬
১১,১১,১৯,০১২
৯০,২৪,৪৯৫
|
|
|
|
প্রিকশন ডোজ
|
|
১,৮৯,৮৫,২৪৯
|
|
মোট
|
|
|
|
১,৭৫,৪৬,২৫,৭১০
দেশেগত ২৪ ঘণ্টায় সুস্থ হয়েছেন ৩৭ হাজার ৯০১ জন। এরফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২১ লক্ষ ২৪ হাজার ২৮৪।
জাতীয়স্তরে সুস্থতার হার বর্তমানে ৯৮.৩৩ শতাংশ।
গত ২৪ ঘণ্টায় নতুন করে আক্রান্ত হয়েছেন ১৬ হাজার ৫১ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ২ হাজার ১৩১ হয়েছে, যা মোট আক্রান্তের ০.৪৭ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৮ লক্ষ ৩১ হাজার ৮৭টি নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৭৬ কোটি ১ লক্ষ ৪৬ হাজার ৩৩৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.১২ শতাংশ। একইভাবে, দৈনিক আক্রান্তের হার দাঁড়িয়েছে ১.৯৩ শতাংশ।
CG/SS/SKD/
(Visitor Counter : 79
মানবসম্পদবিকাশমন্ত্রক
কেন্দ্রীয় শিক্ষামন্ত্রী শ্রী রমেশ পোখরিয়াল 'নিশাঙ্ক'কে বাতায়ন লাইফটাইম অ্যাচিভমেন্ট পুরস্কারে সম্মানিত করা হবে
নয়াদিল্লি, ১৯ নভেম্বর, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল 'নিশাঙ্ক'কে আগামী ২১ নভেম্বর এক ভার্চ্যুয়াল অনুষ্ঠানে বাতায়ন লাইফটাইম অ্যাচিভমেন্ট পুরস্কারে সম্মানিত করা হবে। এই পুরস্কার জাতীয় ও আন্তর্জাতিক স্তরে পাওয়া একাধিক সম্মান ও স্বীকৃতির তালিকায় আরও একটি সংযোজন। ইতিমধ্যেই শ্রী নিশাঙ্ক তাঁর লেখনী, কবিতা ও অন্যান্য সাহিত্যকর্মের জন্য জাতীয় ও আন্তর্জাতিক স্তরে একাধিক পুরস্কারে ভূষিত হয়েছেন। শ্রী পোখরিয়াল 'সাহিত্য ভারতী' পুরস্কার সহ সাহিত্য ও প্রশাসনিক ক্ষেত্রে একাধিক সম্মান পেয়েছেন। প্রাক্তন প্রধানমন্ত্রী প্রয়াত অটলবিহারী বাজপেয়ী তাঁকে সাহিত্য ভারতী পুরস্কার দিয়ে সম্মানিত করেন। প্রাক্তন রাষ্ট্রপতি প্রয়াত ডঃ এ পি জে আব্দুল কালামও তাঁকে 'সাহিত্য গৌরব' সম্মান দিয়ে পুরস্কৃত করেছেন। মরিশাসে ভারতীয় বংশোদ্ভূতদের গ্লোবাল অর্গানাইজেশন শ্রী নিশাঙ্ককে তাঁর অসাধারণ সাহিত্যকর্মের জন্য পুরস্কৃত করেছেন। পরিবেশের সুরক্ষায় বিশেষ স্বীকৃতি হিসেবে শ্রী নিশাঙ্ক ইউক্রেনেও পুরস্কৃত হয়েছেন। নেপাল থেকে তিনি 'হিমাল গৌরব' সম্মান পেয়েছেন।
শ্রী নিশাঙ্কের 'নিউরিয়েন আনসচ' জার্মান সংস্করণটি হামবুর্গের অ্যাফ্রো-এশিয়ান ইনস্টিটিউটের পক্ষ থেকে প্রকাশ করা হয়েছে। তাঁর প্রকৃত গ্রন্থটির নাম ছিল 'জাস্ট আ ডিজায়ার'। মরিশাসের বিদ্যালয়ের পাঠ্যক্রমে তাঁর 'স্পর্শ গঙ্গা' উদ্যোগকে সামিল করা হয়েছে। 'স্মরণ গঙ্গা'র মতো একাধিক অভিনব সামাজিক উদ্যোগের সঙ্গেও তিনি সক্রিয়ভাবে যুক্ত থেকেছেন। উত্তরপ্রদেশের সংস্কৃতি মন্ত্রী হিসেবে শ্রী পোখরিয়াল সারা বিশ্ব জুড়ে সাংস্কৃতিক কর্মসূচি আয়োজনে বড় ভূমিকা নিয়েছেন। উত্তরাখণ্ড ডিমড বিশ্ববিদ্যালয়ের পক্ষ থেকে শ্রী পোখরিয়ালকে সাম্মানিক ডি-লিট ডিগ্রি দেওয়া হয়েছে।
শ্রী পোখরিয়াল বিভিন্ন বিষয়ে ৭৫টিরও বেশি বই লিখেছেন। এমনকি এই বইগুলি একাধিক বিদেশি ভাষায় অনুবাদিত হয়েছে। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে শ্রী নিশাঙ্ক জাতীয় শিক্ষানীতির বিভিন্ন খুঁটিনাটি চূড়ান্তকরণে গুরুত্বপূর্ণ অবদান রেখেছেন, যার জন্য তিনি সর্বস্তরে প্রশংসিত হয়েছেন।
উল্লেখ করা যেতে পারে, লন্ডনের বাতায়ন ইউকে অর্গানাইজেশন কাব্যগ্রন্থ, রচনাবলী ও শিল্পক্ষেত্রে অসামান্য অবদানের স্বীকৃতিস্বরূপ বাতায়ন আন্তর্জাতিক পুরস্কার প্রদান করে। এর আগে মর্যাদাপূর্ণ এই পুরস্কার প্রাপকদের তালিকায় রয়েছেন শ্রী প্রসূন যোশী, শ্রী জাভেদ আখতার প্রমুখ। আগামী ২১ নভেম্বর রাত ৮-৩০ মিনিটে এক ভার্চ্যুয়াল অনুষ্ঠানে শ্রী নিশাঙ্ককে এই পুরস্কার প্রদান করা হবে। অনুষ্ঠানে লন্ডনের নেহরু সেন্টারের অধিকর্তা এবং বিশিষ্ট লেখক ডঃ অমিশ ত্রিপাঠি বিশেষ অতিথি হিসেবে উপস্থিত থাকবেন।
প্রধানমন্ত্রীরদপ্তর
দেশবাসীকে দীপাবলির শুভেচ্ছা প্রধানমন্ত্রী'র
নতুন দিল্লি, ১৪ নভেম্বর, ২০২০
প্রধানমন্ত্রী শ্রী নরেন্দ্র মোদী দীপাবলি উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন "দীপাবলিতে সকল দেশবাসীর হার্দিক মঙ্গল কামনা করছি।
সবাইকে দীপাবলির শুভেচ্ছা! এই উৎসব আরও উজ্জ্বল এবং আনন্দময় হয়ে উঠুক। সবাই সমৃদ্ধশালী ও সুস্থ্য থাকুক "।
নির্বাচনকমিশন
আসাম, পশ্চিমবঙ্গ, তামিলনাড়ু, কেরল ও কেন্দ্রশাসিত পণ্ডিচেরীতে নির্বাচনের সময় অর্থবল প্রতিহত করতে নির্বাচন কমিশনের সক্রিয় ভূমিকা
নয়াদিল্লি, ১৭ মার্চ, ২০২১
আসাম, পশ্চিমবঙ্গ, তামিলনাড়ু, কেরল ও কেন্দ্রশাসিত পণ্ডিচেরীতে আসন্ন ২০২১ বিধানসভা নির্বাচনের সময় ব্যয় নিরীক্ষণ প্রক্রিয়ায় ইতিমধ্যেই রেকর্ড ৩৩১ কোটি টাকা বাজেয়াপ্ত হয়েছে। বাজেয়াপ্ত টাকার এই পরিমাণ ২০১৬-তে ওই রাজ্য ও কেন্দ্রশাসিত অঞ্চলগুলিতে মোট বাজেয়াপ্তের পরিমাণকে ইতিমধ্যেই ছাপিয়ে গেছে। লক্ষ্যণীয় বিষয় হল, রাজ্য ও কেন্দ্রশাসিত অঞ্চলে ভোটগ্রহণ প্রক্রিয়া শুরু হওয়ার পূর্বেই এই রেকর্ড পরিমাণ অর্থ বাজেয়াপ্ত হয়েছে। ২০১৬-র বিধানসভা নির্বাচনে ওই চারটি রাজ্য ও কেন্দ্রশাসিত অঞ্চলে বাজেয়াপ্ত অর্থের পরিমাণ ছিল ২২৫ কোটি ৭৭ লক্ষ টাকা।

|
|
রাজ্য
|
|
টাকা
|
|
মদ

|
|
মাদক 
|
|
উপহার
|
|
মূল্যবান রত্নসামগ্রী
|
|
মোট
|
|
আসাম
|
|
১১.৭৩
|
|
১৭.২৫
|
|
২৭.০৯
|
|
৪.৮৭
|
|
২.৮২
|
|
৬৩.৭৫
|
|
পণ্ডিচেরী
|
|
২.৩২
|
|
০.২৬
|
|
০.১৫
|
|
০.১৪
|
|
২.৮৫
|
|
৫.৭২
|
|
তামিলনাড়ু
|
|
৫০.৮৬
|
|
১.৩২
|
|
০.৩৫
|
|
১৪.০৬
|
|
৬১.০৪
|
|
১২৭.৬৪
|
|
কেরল
|
|
৫.৪৬
|
|
০.৩৮
|
|
০.৬৮
|
|
০.০৪
|
|
১৫.২৩
|
|
২১.৭৭
|
|
পশ্চিমবঙ্গ
|
|
১৯.১১
|
|
৯.৭২
|
|
৪৭.৪০
|
|
২৯.৪২
|
|
৬.৯৩
|
|
১১২.৫৯
|
|
মোট
|
|
৮৯.৪৮
|
|
২৮.৯৩
|
|
৭৫.৬৭
|
|
৪৮.৫২
|
|
৮৮.৮৭
|
|
৩৩১.৪৭
২০১৬-র বিধানসভা নির্বাচনে ওই পাঁচটি রাজ্য ও কেন্দ্রশাসিত অঞ্চলে মোট বাজেয়াপ্ত হওয়া অর্থের পরিমাণ ছিল ২২৫ কোটি ৭৭ লক্ষ টাকা।
আসাম, পশ্চিমবঙ্গ, তামিলনাড়ু, কেরল ও কেন্দ্রশাসিত পণ্ডিচেরীতে বিধানসভা নির্বাচনে কালো টাকার ব্যবহার রুখতে নির্বাচন কমিশন কড়া নজরদারি ব্যবস্থা গ্রহণ করেছে। নির্বাচনে কালো টাকার ব্যবহার রুখতে কমিশন ২৯৫ জন ব্যয় পর্যবেক্ষক নিয়োগ করেছে। এছাড়াও কমিশন পাঁচজন বিশেষ ব্যয় পর্যবেক্ষক নিয়োগ করেছে - শ্রীমতী মধু মহাজন ও শ্রী বি আর বালকৃষ্ণন তামিলনাড়ু ও কেন্দ্রশাসিত পণ্ডিচেরীর জন্য; শ্রী বি মুরলীকুমার পশ্চিমবঙ্গের জন্য; শ্রীমতী মীনা নিগম আসামের জন্য এবং শ্রী পুষ্পিন্দর সিং পুনিহা কেরলের জন্য। নির্বাচনে ব্যয় নিয়ন্ত্রণ ও নজরদারির ক্ষেত্রে এই পাঁচ আধিকারিকের দুর্ধষ অভিজ্ঞতা ও অনবদ্য ট্র্যাক রেকর্ড রয়েছে। নির্বাচন হতে চলা এই পাঁচ রাজ্য ও কেন্দ্রশাসিত অঞ্চলের ২৫৯টি বিধানসভা ক্ষেত্রকে ব্যয়ের দিক থেকে অত্যন্ত সংবেদনশীল বলে চিহ্নিত করা হয়েছে।
নির্বাচনে ব্যয়ের ওপর নজরদারির জন্য কমিশন এই পাঁচটি রাজ্য ও কেন্দ্রশাসিত অঞ্চলের এনফোর্সমেন্ট এজেন্সিগুলির শীর্ষ আধিকারিকদের সঙ্গে একাধিক বৈঠক আয়োজন করে। নির্বাচনে ব্যয়ে নজরদারির ক্ষেত্রে কেন্দ্রীয় এনফোর্সমেন্ট এজেন্সিগুলির গুরুত্ব উপলব্ধি করে কমিশন গত ২ মার্চ রাজস্ব সচিব, সিবিডিটি-র চেয়ারম্যান এবং সিবিআইসি-র চেয়ারম্যানের সঙ্গে এক বৈঠক করে।
আইন অনুযায়ী, নির্বাচনী প্রক্রিয়ার সময় নগদ ও উপহার দিলেই তা আইন বিরুদ্ধ। এর ফলে ভোটদাতারা প্রভাবিত হতে পারেন। ১৯৫১-র জনপ্রতিনিধিত্ব আইনের আওতায় এবং ভারতীয় দণ্ডবিধির ১৭১বি ধারার আওতায় নির্বাচনের সময় নগদ, মদ ও অন্যান্য সামগ্রী বিলি করা 'উৎকোচ’-এর সমান। এমনকি, এই সমস্ত ক্ষেত্রে ব্যয় সম্পূর্ণ বেআইনি। নির্বাচনী বিধি লঙ্ঘনকারী যে কোনও ধরনের প্রলোভন ঠেকাতে কমিশন নজরদারি আরও জোরদার করছে। তাই মনে করা হচ্ছে, আগামীদিনগুলিতে বাজেয়াপ্তের পরিমাণ উত্তরোত্তর বাড়বে।
ভারী শিল্প মন্ত্রক
ভারতে ১৩ লক্ষেরও বেশি বৈদ্যুতিক যানবাহন চলাচল করে
নয়াদিল্লি, ১৯ জুলাই, ২০২২
ভারতে ১৩,৩৪,৩৮৫টি বৈদ্যুতিক এবং ২৭,৮১,৬৯,৬৩১টি বৈদ্যুতিক নয় – এ ধরনের যানবাহন চলাচল করে। সড়ক পরিবহণ ও মহাসড়ক প্রকল্প ই-বাহন পোর্টালে এ বিষয়ে বিস্তারিত তথ্যের উল্লেখ আছে। দেশে বৈদ্যুতিক এবং মিশ্রিত  যানবাহনের ব্যবহার বাড়াতে ‘ফেম’ কর্মসূচি ২০১৫ সালে গৃহীত হয়েছে। ২০২১ সালে অত্যাধুনিক রাসায়নিক ব্যাটারি তৈরিতে উৎসাহ-ভিত্তিক উৎপাদন প্রকল্পের সূচনা হয়েছে। এর ফলে, আগামী দিনে বৈদ্যুতিক যানবাহনে ব্যবহৃত ব্যাটারির দাম কমবে। বৈদ্যুতিক যানবাহনে ব্যবহৃত সরঞ্জামের উৎপাদনকে উৎসাহিত করতে ২০২১-এর ১৫ সেপ্টেম্বর আরেকটি উৎসাহ-ভিত্তিক উৎপাদন প্রকল্পের সূচনা করা হয়েছে। পাঁচ বছর মেয়াদী এই প্রকল্পের জন্য ২৫,৯৩৮ কোটি টাকা বাজেট বরাদ্দ হয়েছে। বৈদ্যুতিক যানবাহনের উপর জিএসটি-র পরিমাণ ১২ শতাংশ থেকে ৫ শতাংশ করা হয়েছে। এইসব যানবাহনে ব্যবহৃত চার্জার এবং চার্জিং স্টেশনের জন্য ব্যবহৃত সরঞ্জামের উপর জিএসটি-র পরিমাণ ১৮ শতাংশ থেকে কমিয়ে ৫ শতাংশ করা হয়েছে। এছাড়াও, কেন্দ্রীয় সড়ক পরিবহণ ও মহাসড়ক মন্ত্রক ব্যাটারি চালিত যানবাহনের জন্য সবুজ রং-এর লাইসেন্স প্লেট নির্ধারণ করেছে। এইসব গাড়ির পারমিটে কিছু ছাড়ও দেওয়া হয়েছে। মন্ত্রক রাজ্য সরকারগুলির কাছে বৈদ্যুতিক যানবাহনের জন্য রোড ট্যাক্স কমানোর প্রস্তাব দিয়েছে।
বর্তমানে পশ্চিমবঙ্গে ১ কোটি ৪১ লক্ষ ৮২ হাজার ৯৩৮টি গাড়ির মধ্যে ৪৮ হাজার ৭৬৭টি গাড়ি বিদ্যুৎ চালিত। ত্রিপুরায় ৬ লক্ষ ৫৯ হাজার ২৮৮টি গাড়ির মধ্যে ৯ হাজার ২৬২টি গাড়ি বিদ্যুৎ চালিত। আসামে ৪৭ লক্ষ ৪১ হাজার ৮১৯টি গাড়ির মধ্যে বিদ্যুৎ চালিত গাড়ির সংখ্যা ৬৪ হাজার ৭৬৬। আন্দামান ও নিকোবর দ্বীপপুঞ্জে ১৬২টি গাড়ি বিদ্যুৎ চালিত।
‘ফেম’ প্রকল্পে কেন্দ্রীয় ভারি শিল্প মন্ত্রক দেশ জুড়ে ৫২০টি বৈদ্যুতিক গাড়ির জন্য চার্জিং স্টেশন গড়ে তোলার অনুমোদন দিয়েছে। ইতোমধ্যেই ৪৭৯টি স্টেশন তৈরি হয়েছে। এই প্রকল্পে ২৫টি রাজ্য ও কেন্দ্রশাসিত অঞ্চলের ৬৮টি শহরে ২,৮৭৭টি চার্জিং স্টেশন গড়ে তোলার অনুমোদন দেওয়া হয়েছে। পয়লা জুলাইয়ের হিসাব অনুযায়ী, ৫০টি চার্জিং স্টেশন তৈরি হয়েছে। পশ্চিমবঙ্গে ১৪১টি, পোর্টব্লেয়ারে ১০টি ও আসামে ২০টি চার্জিং স্টেশন গড়ে তোলার অনুমোদন দেওয়া হয়েছে। মন্ত্রক ৯টি এক্সপ্রেসওয়ে ও ১৬টি মহাসড়কে ১,৫৭৬টি চার্জিং স্টেশন গড়ে তোলার অনুমোদন দিয়েছে। এছাড়াও কলকাতা - গ্যাংটক মহাসড়কে ৭৬টি, কলকাতা – নাগপুর মহাসড়কে ১২০টি এবং কলকাতা - ভুবনেশ্বর মহাসড়কে ৪৪টি চার্জিং স্টেশন গড়ে তোলার অনুমোদন দেওয়া হয়েছে। পয়লা জানুয়ারির প্রাপ্ত হিসাব অনুযায়ী, বিভিন্ন রাজ্য ও কেন্দ্রশাসিত অঞ্চলে ১,৫৩৬টি পেট্রোল পাম্পে বৈদ্যুতিক যানবাহন চার্জ দেওয়ার ব্যবস্থা করা হয়েছে। এর মধ্যে পশ্চিমবঙ্গে ৭১টি, ত্রিপুরায় ৩টি ও আসামে ১৯টি পেট্রোল পাম্প রয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন ভারি শিল্প মন্ত্রকের প্রতিমন্ত্রী শ্রী কৃষাণ পাল গুর্জর।
PG/CB/SB
(Visitor Counter : 192
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৯ ডিসেম্বর ২০২১
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৩৭ কোটি ৪৬ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ৮৩ হাজার ৯১৩, যা ৫৭০ দিনে সর্বনিম্ন
দেশে মোট আক্রান্তের মধ্যে সুস্পষ্টভাবে আক্রান্তের হার ১ শতাংশের নিচে নেমে বর্তমানে ০.২৪ শতাংশ, যা ২০২০-র মার্চ থেকে সর্বনিম্ন
জাতীয় স্তরে বর্তমানে সুস্থতার হার ৯৮.৩৮ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ৭ হাজার ৪৬৯, এর ফলে মোট সুস্থতার সংখ্যা বেড়ে ৩ কোটি ৪১ লক্ষ ৭৮ হাজার ৯৪০
দেশে গত ২৪ ঘন্টায় নতুন করে আক্রান্তের সংখ্যা ৭ হাজার ৮১
দৈনিক ভিত্তিতে আক্রান্তের হার ০.৬৮ শতাংশ, যা গত ৭৬ দিন ২ শতাংশের নিচে
সাপ্তাহিক ভিত্তিতে আক্রান্তের হার ০.৬১ শতাংশ, যা গত ৩৫ দিন ১ শতাংশের নিচে
এখনও পর্যন্ত মোট নমুনা পরীক্ষার সংখ্যা ৬৬ কোটি ৪১ লক্ষ
CG/BD/AS/
(Visitor Counter : 84
প্রধানমন্ত্রীরদপ্তর
ইন্দোরে দুর্ঘটনায় আক্রান্তদের সাহায্যের ঘোষণা প্রধানমন্ত্রীর
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী ইন্দোরের দুর্ঘটনায় ক্ষতিগ্রস্তদের জন্য প্রধানমন্ত্রী জাতীয় ত্রাণ তহবিল থেকে অর্থ সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “ইন্দোরে মর্মান্তিক দুর্ঘটনায় নিহতদের নিকটাত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা এবং আহতদের প্রত্যেককে ৫০ হাজার টাকা দেওয়া হবে: প্রধানমন্ত্রী @narendramodi”
PG/PM/SB
(
আদিবাসীবিষয়কমন্ত্রক
কোভিড মহামারীর মধ্যে উপজাতি সম্প্রদায়ের সহায়তার জন্য সরকারের গৃহীত পদক্ষেপ
নতুন দিল্লি, ১৭ সেপ্টেম্বর, ২০২০
উপজাতি বিষয়ক মন্ত্রক কোভিড-১৯ মহামারীর মধ্যে অর্থনীতির গতি ফিরিয়ে আনার জন্য পথ নির্দেশিকা তৈরি করছে এবং তা বাস্তবায়নের জন্য প্রয়োজনীয় পদক্ষেপ গ্রহণ করতে একটি দল গঠন করেছে। লকডাউন শিথিলের পর দেশের বনাঞ্চলে বসবাসকারী তফসিলি উপজাতি এবং অন্যান্য জনজাতির কাছ থেকে নন টিম্বার ফরেস্ট প্রোডাক্ট/ছোট বনজ উৎপাদক সামগ্রী সংগ্রহ ও প্রক্রিয়াজাত করণের জন্য উপজাতি বিষয়ক মন্ত্রকের অনুরোধের ভিত্তিতে কেন্দ্রীয় স্বরাষ্ট্রমন্ত্রক একটি নির্দেশিকা জারি করেছে।
একই সঙ্গে উপজাতি বিষয়ক মন্ত্রক করোনা মহামারী কারণে কঠিন পরিস্থিতিতে উপজাতি সম্প্রদায়ের তৈরি ছোট বনজ সামগ্রীগুলির ন্যূনতম সহায়ক মূল্য বৃদ্ধি করেছে। এতে উপজাতি সম্প্রদায়ের মানুষের আয়ের সুযোগ বৃদ্ধি পেয়েছে। এমন কি উপজাতি বিষয়ক মন্ত্রক উপজাতি মানুষের সংগৃহীত কৃষিজ ও উদ্যানজাত পণ্যগুলির সহায়ক মূল্য বৃদ্ধি করেছে। কোভিড মহামারী মোকাবিলায় মন্ত্রক তফসিলি উজজাতি মানুষের জীবন জীবিকা এবং স্বাস্থ্যের উন্নতিসাধনে একাধিক পরিকল্পনা গ্রহণ করেছে। রাজ্য/কেন্দ্রশাসিত অঞ্চলগুলির সঙ্গে সমন্বয় বজায় রেখে মন্ত্রক তফসিলি উপজাতি অঞ্চলে কমিউনিটি কিচেনের ব্যবস্থা চালু করেছে। রেশন সামগ্রী পৌঁছে দেওয়ার সু-বন্দ্যোবস্ত করা হয়েছে। এছাড়াও তফসিলি উপজাতি সম্প্রদায়ের মানুষের ব্যাঙ্ক অ্যাকাউন্টে সরাসরি আর্থিক সহায়তা প্রদান করা হয়েছে। তফসিলি উপজাতিদের উৎপাদিত পণ্য সামগ্রী ট্রাই ফেডেরম মাধ্যমে বাজারজাত করার ব্যবস্থা করা হয়েছে। তাঁদের আয় বৃদ্ধির লক্ষ্যে পণ্য সংগ্রহ, বিক্রি এবং সরবরাহ শৃঙ্খলা পরিচালনার জন্য অনলাইন প্লাটফর্মের সুবিধা চালু করা হয়েছে। মৎস্যচাষ, মাশরুম চাষ, মৌমাছি পালন ইত্যাদি ক্ষেত্রে ছোট ছোট গোষ্ঠী তৈরি করে সাহায্য করা হয়েছে। এমনকি তফসিলি উপজাতি সম্প্রদায়ের তরুণ যুবক-যুবতীদের দক্ষতার বিকাশেও উদ্যোগ নেওয়া হয়েছে।
গ্রামোন্নয়ন মন্ত্রকের সহযোগিতায় উপজাতি বিষয়ক মন্ত্রক গ্রাম পঞ্চায়েত ও গ্রামীণ স্তরে একাধিক পদক্ষেপ গ্রহণ করেছে। নীতি আয়োগ, স্বাস্থ্য ও পরিবার কল্যাণ মন্ত্রক, আয়ুষ মন্ত্রক এবং সংশ্লিষ্ট রাজ্যসরকারগুলির সঙ্গে সমন্বয় বজায় রেখে উপজাতি বিষয়ক মন্ত্রক, উপজাতি সম্প্রদায়ের স্বাস্থ্য বিষয়ে কার্যকরি পরিকল্পনা গ্রহণ করেছে। উপজাতি বিষয়ক মন্ত্রক ১৭৭টি আদিবাসী জেলায় স্বাস্থ্য পোর্টাল চালু করেছে।
রাজ্যসভায় আজ লিখিত উত্তরে এই তথ্য দিয়েছেন কেন্দ্রীয় আদিবাসী বিষয়ক প্রতিমন্ত্রী শ্রীমতী রেণুকা সিং সারুতা।
(CG/SS/SKD
তথ্যওসম্প্রচারমন্ত্রক
ওটিটি প্ল্যাটফর্ম এবং টিভি চ্যানেল সত্বেও চলচ্চিত্র থিয়েটার শিল্পের অস্তিত্ব অক্ষুন্ন থাকবে
নয়াদিল্লী, ২০ জানুয়ারি, ২০২১
ওটিটি প্ল্যাটফর্মের যখন ধীরে ধীরে বিস্তার ঘটছিল তখন একথা ভাবা হয়েছিল যে থিয়েটারগুলিতে নতুন সিনেমার রিলিজ বা মুক্তি বন্ধ হয়ে যাবে এবং চলচ্চিত্র ব্যবসার অবসান ঘটবে। কিন্তু চিরাচরিত চলচ্চিত্র শিল্প, রঙ্গমঞ্চ বা সিনেমা হল এবং ব্লকবাস্টার সিনেমাগুলি ওটিটি প্ল্যাটফর্ম ও টিভি চ্যানেল সত্ত্বেও নিজের অস্তিত্ব অক্ষুন্ন রাখতে পেরেছে। প্রকৃতপক্ষে ওটিটি প্ল্যাটফর্ম ও টিভি চ্যানেলগুলি বিনোদন শিল্পের পরিপূরক হয়ে উঠেছে। তবে একথাও ঠিক যে ওটিটি প্ল্যাটফর্ম দর্শক সংখ্যা ক্রমশ বাড়ছে এবং ২০ শতাংশ দর্শক এই প্ল্যাটফর্মে বিভিন্ন অনুষ্ঠান উপভোগ করেন। গোয়ায় অনুষ্ঠিত ৫১তম ভারতীয় আন্তর্জাতিক চলচ্চিত্র উৎসব উপলক্ষ্যে ভারতীয় চলচ্চিত্র প্রযোজনায় পরিবর্তিত প্রেক্ষাপট শীর্ষক এক মতবিনিময় সভায় এই অভিমত প্রকাশ করেন মালয়ালম চলচ্চিত্র শিল্পের ডিস্ট্রিবিউটার এবং প্রযোজক জি পি বিজয় কুমার।
তিনি আরও বলেন, চলচ্চিত্র প্রেমীদের কাছে সিনেমা সম্পর্কে ভিন্ন স্বাদের আগ্রহ বাড়ছে এবং তারা এখন নতুন ভাবধারার বিষয়বস্তু উপলব্ধি করতে চাইছেন। ঠিক একারণেই ওয়েব সিরিজগুলি জনপ্রিয় হয়ে উঠেছে। শ্রী বিজয় কুমার বলেন, দেশে চলচ্চিত্র শিল্পে গুণমান এবং কারিগরি বিশেষজ্ঞ ক্ষেত্রে কোনও পরিবর্তন হয়নি। তবে চলচ্চিত্রকে আরও বেশি দর্শকের কাছে পৌঁছে দিতে পেশাদারি মনোভাব গ্রহণ করতে হবে।
কোভিড-১৯এর প্রভাবের ফলে জটিল আর্থিক পরিস্থিতিতে চলচ্চিত্রে অর্থ বিনিয়োগ সম্পর্কিত এক অনলাইন প্রশ্নের জবাবে তিনি বলেন, এই শিল্পের বিকাশে আরও বেশি সংখ্যক প্রযোজকের প্রয়োজন। অবশ্য প্রযোজকদেরকেও চলচ্চিত্রে অর্থ যোগানের বিষয়গুলিতে সচেতন থাকতে হবে।
চলচ্চিত্র শিল্পে এখনও এক উজ্জ্বল ভবিষ্যৎ অটুট রয়েছে বলে ইতিবাচক মনোভাব প্রকাশ করে শ্রী বিজয় কুমার বলেন বিভিন্ন চ্যালেঞ্জ সত্ত্বেও এই শিল্পর অগ্রগতি অব্যাহত রয়েছে।
সড়কপরিবহণওমহাসড়কমন্ত্রক
সড়ক নির্মাণে খরচ
নতুন দিল্লি,২ ফেব্রুয়ারি,২০২২
মহাসড়ক প্রকল্পে ঠিকাদার চুক্তিতে যুক্ত পাইকারি মূল্য সূচক/অন্যান্য সূচকের সঙ্গে মূল্য সমন্বয়ের ব্যবস্থা রয়েছে। ইস্পাত, সিমেন্ট এবং অন্যান্য উপকরণের দাম বৃদ্ধির জন্য ঠিকাদার চুক্তির আইন অনুসারে ঠিকাদার সংস্থা ক্ষতিপূরণ পেয়ে থাকে।
ইন্ডিয়ান রোড কংগ্রেস এবং কেন্দ্রীয় সড়ক পরিবহণ ও মহাসড়ক মন্ত্রক কংক্রিটে সিমেন্টের পরিমাণ কমিয়ে ফ্লাইঅ্যাশ, গ্রাউন্ড গ্রানুলার ব্লাস্ট ফার্নিশ স্ল্যাগের মতো সিমেন্ট জাতীয় বৈশিষ্ট্যযুক্ত বর্জ্য পদার্থ ব্যবহারের জন্য নির্দেশিকা জারি করেছে। কেন্দ্রীয় সড়ক পরিবহণ ও মহাসড়ক মন্ত্রক ২০২০ সালের ১৪ ডিসেম্বর মহাসড়ক নির্মাণে নতুন/ বিকল্প উপকরণ এবং প্রযুক্তি ব্যবহার করার জন্য বিশদ নির্দেশিকা জারি করেছে। এই ধরনের কিছু উপকরণ/প্রযুক্তি প্রয়োগের ফলে সড়ক নির্মাণে ইস্পাত ও সিমেন্টের ব্যবহারের কমাতেও সাহায্য করেছে। উদাহরণস্বরূপ বলা যায়,সম্প্রতি জাতীয় মহাসড়ক প্রকল্পগুলিতে অতি উচ্চ ক্ষমতাসম্পন্ন ফাইবারের শক্তিশালী সিমেন্টের কংক্রিট ব্যবহার শুরু হয়েছে, যা ইস্পাত এবং সিমেন্টের পরিমাণে যথেষ্ট সাশ্রয়ী৷
রাজ্যসভায় আজ এক প্রশ্নের লিখিত উত্তরে এ কথা জানিয়েছেন সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS
(Visitor Counter : 59
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৫ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৬ কোটি ৮৬ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১ লক্ষ ৩৪ হাজার ২৩৫।
দেশে সুস্পষ্টভাবে করোনায় আক্রান্তের হার বর্তমানে ০.৩১ শতাংশ।
সুস্থতার হার বর্তমানে ৯৮.৪৯ শতাংশ।
দেশে গত ২৪ ঘণ্টায় সুস্থ হয়েছেন ২৬ হাজার ৯৮৮ জন। এর ফলে, মোট সুস্থতার সংখ্যা ৪ কোটি ২২ লক্ষ ৪৬ হাজার ৮৮৪।
দেশে গত ২৪ ঘণ্টায় নতুন করে আক্রান্ত ১৩ হাজার ১১৬ জন।
দৈনিক-ভিত্তিতে আক্রান্তের হার ১.২৮ শতাংশ।
সাপ্তাহিক-ভিত্তিতে আক্রান্তের হার ১.৪৮ শতাংশ।
এ পর্যন্ত নমুনা পরীক্ষা করা হয়েছে ৭৬ কোটি ৪৫ লক্ষ; গত ২৪ ঘণ্টায় নমুনা পরীক্ষা হয়েছে ১০ লক্ষ ৩০ হাজার ১৬টি।
CG/SS/SB
(Visitor Counter : 112
প্রধানমন্ত্রীরদপ্তর
প্রধানমন্ত্রী ২৫ নভেম্বর লক্ষ্ণৌ বিশ্ববিদ্যালয়ের প্রতিষ্ঠার শতবার্ষিকী উদযাপন অনুষ্ঠানে অংশ নেবেন
নয়াদিল্লি, ২৩ নভেম্বর, ২০২০
প্রধানমন্ত্রী শ্রী নরেন্দ্র মোদী আগামী ২৫ নভেম্বর বুধবার, বিকেল ৫-৩০ মিনিটে ভিডিও কনফারেন্সের মাধ্যমে লক্ষ্ণৌ বিশ্ববিদ্যালয়ের শতবার্ষিকী প্রতিষ্ঠা দিবস উদযাপন অনুষ্ঠানে অংশ নেবেন। ১৯২০ সালে এই বিশ্ববিদ্যালয়ের প্রতিষ্ঠা হয়। এবছর প্রতিষ্ঠানের প্রতিষ্ঠার শতবার্ষিকী উদযাপন করা হচ্ছে।
লক্ষ্ণৌ বিশ্ববিদ্যালয়ের প্রতিষ্ঠার শতবার্ষিকী উদযাপন অনুষ্ঠানে প্রধানমন্ত্রী শতবর্ষের স্মারক হিসেবে একটি মুদ্রা প্রকাশ করবেন। এছাড়াও তিনি ভারতীয় ডাক বিভাগের একটি বিশেষ স্মারক ডাকটিকিট ও এই ডাকটিকিটের স্পেশাল কভার প্রকাশ করবেন। অনুষ্ঠানে প্রতিরক্ষা মন্ত্রী ছাড়াও উত্তরপ্রদেশের রাজ্যপাল ও মুখ্যমন্ত্রী যোগ দেবেন।
মৎস্য ও পশু পালন এবং দুগ্ধশিল্প মন্ত্রক
ভারতে আইভিএফ পদ্ধতি ব্যবহার করে বন্নি মহিষ প্রজাতির প্রথম বাছুরের জন্ম
নয়াদিল্লী, ২৩ অক্টোবর, ২০২১
ভারতে আইভিএফ পদ্ধতি ব্যবহার করে বন্নি মহিষ প্রজাতির প্রথম বাছুরের জন্ম হয়েছে। এরফলে ওপিইউ- আইভিএফ পদ্ধতিতে প্রাণী পালনে ভারত একধাপ এগোল। গুজরাটের সোমনাথ জেলার ধানেজ-এ সুশীলা অ্যাগ্রো ফার্মসের কৃষক বিনয় এল ওয়ালার খামারে প্রথম বন্নি প্রজাতির মহিষের বাছুরটি জন্ম নিল। এ ধরণের ৬টি বাছুরের জন্ম নেওয়ার প্রক্রিয়া চলছে।
প্রধানমন্ত্রী শ্রী নরেন্দ্র মোদী ২০২০র ১৫ ডিসেম্বর গুজরাটের কচ্ছ অঞ্চল সফরের সময় বন্নি প্রজাতির মহিষের কৃত্রিম প্রজননের মাধ্যমে সংখ্যা বৃদ্ধির ওপর গুরুত্ব দেন। এর পরের দিনই আইভিএফ পদ্ধতিতে এই প্রক্রিয়া শুরু করা হয়। সরকার এবং বিজ্ঞানীরা আইভিএফ-এর মাধ্যমে মহিষের জন্ম নেওয়ার বিষয়টিকে অত্যন্ত গুরুত্বপূর্ণ বলে বিবেচনা করছেন। এরফলে দেশে গো সম্পদের মানোন্নয়ন হবে।
CG/CB/NS
(Visitor Counter : 144